
NASLOV:  

SKLEP O MANJŠI NOTRANJI IGRALNI POVRŠINI V VRTCU PRI OŠ LUCIJANA BRATKOVIČA BRATUŠA RENČE


PRAVNA PODLAGA:  

· 19. člen Pravilnika o normativih in minimalnih tehničnih pogojih za prostor in opremo vrtca (Uradni list RS, št. 73/00, 75/05, 33/08, 126/08, 47/10, 47/13, 74/16, 20/17 in 63/23)
· 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15, 14/18 in 56/25)


PREDLAGATELJ:  

v. d. ravnateljice Tjaša Petrovčič

PRIPRAVLJALEC: 

v. d. ravnateljice Tjaša Petrovčič

OBRAZLOŽITEV:  

Osnovna šola Lucijana Bratkoviča Bratuša Renče je na Občino Renče-Vogrsko dne 21. 5. 2026 vložila predlog za sprejem sklepa o manjši notranji igralni površini v vrtcu pri OŠ Lucijana Bratkoviča Bratuša Renče.


RAZLOGI ZA SPREJETJE SKLEPA:

V Vrtcu pri OŠ Lucijana Bratkoviča Bratuša Renče (v nadaljevanju Vrtec) je na otroka zagotovljena manjša notranja igralna površina, kot je predpisana.

Veljavni Pravilnik o normativih in minimalnih tehničnih pogojih za prostor in opremo vrtca (v nadaljevanju Pravilnik), namreč v 19. členu določa igralne površine v vrtcih tako, da se mora na otroka zagotoviti praviloma 4 m², vendar ne manj kot 3 m² notranje igralne površine. To določbo nadalje opredeljuje Pravilnik o spremembah in dopolnitvah Pravilnika o normativih in minimalnih tehničnih pogojih za prostor in opremo vrtca, ki v 19. členu (pogoji za odstopanje od normativa predpisane igralne površine na otroka) določa: »Za javne vrtce in zasebne vrtce s koncesijo, ki zaradi zagotovitve notranje igralne površine 3 m2na otroka, določene v prvem odstavku 19. člena pravilnika, ne bi mogli sprejeti vseh vpisanih otrok, lahko občina ustanoviteljica sprejme sklep o manjši notranji igralni površini, vendar ne manjši od 2 m2na otroka. Za izračun notranje igralne površine na otroka se upošteva dejansko število vključenih otrok. K sklepu si mora pridobiti soglasje Občine ustanoviteljice, ki velja za dve šolski leti. Odstopanje od normativa lahko traja najdlje do 1. septembra 2028. Občina izda soglasje iz prejšnjega odstavka na podlagi vloge, iz katere so razvidni podatki o notranji igralni površini za posamezen vrtec. 


OCENA STANJA:

[bookmark: _Hlk74037549]V Vrtcu je na otroka zaradi prostorske stiske zagotovljene povprečno manj kot 3 m² notranje igralne površine; v Vrtcu Renče znaša dejanska notranja igralna površina povprečno 2,49 m² na otroka, v oddelku vrtca v prostorih osnovne šole 2,17 m² na otroka, Vrtcu Bukovica 2,07 m² na otroka in v oddelku vrtca v POŠ Bukovica 2,21 m². Če bi Vrtec upošteval predpisano notranjo igralno površino, bi moral zaradi pomanjkanja prostora odkloniti več otrok. Občina sicer izvaja aktivnosti za zagotovitev dodatnih mest v vrtcu (šolski prostori, ki se nahajajo ob vrtcu, so se preoblikovali v prostore, primerne za predšolsko vzgojo, v prostorih v Bukovici pa se načrtuje širitev prostorov), bi Vrtec moral upoštevati manjšo igralno površino na otroka, kot to določa Pravilnik, da bi lahko vpisal vse otroke, za katere so starši oddali vpisnice.

V vrtcu v Bukovici sta igralnici ustrezni. Igralnica, ki se nahaja v prostorih šole pa ne ustreza normativom Če šola želi sprejeti vse vpisane otroke j potrebno sprejeti sklep  o manjši igralni površini. Igralnica, ki je v šolskih prostorih je velika 48m2. Šola pa za naslednje leto načrtuje skupino z 19 otroki bo igralna površina znašala 2,5 m2 na otroka. 

V vrtcu Renče je ena od igralnic urejena v šolski učilnici v izmeri 50,88m2. Dejanska igralna površina znaša 47,79m2. Ker se načrtuje v tej igralnici skupina z 19 otroki bo igralna površina znašala 2,5m2 na otroka. 


CILJI IN NAČELA:

Zagotoviti je potrebno vključitev vseh vpisanih otrok, ki živijo na območju šolskega okoliša OŠ Lucijana Bratkoviča Bratuša, zato predlagamo Občinskemu svetu, da sprejme sklep o manjši igralni notranji površini na otroka.


FINANČNE IN DRUGE POSLEDICE:

Finančne in druge posledice so podobne kot v tekočem šolskem letu (tekoče ustrezno urejanje prostorov in opreme v posameznih igralnicah glede na starost otrok).

















Pripravila:
Ksenja Sulič
Višja svetovalka  za družbene dejavnosti
_______________________________________________________________

Predlog sklepa:

Na podlagi 19. člena Pravilnika o spremembah in dopolnitvah Pravilnika o normativih in minimalnih tehničnih pogojih za prostor in opremo vrtca (Uradni list RS, št. 73/00, 75/05, 33/08, 126/08, 47/10, 47/13, 74/16, 20/17 in 63/23) in 18. člena Statuta Občine Renče-Vogrsko Uradni list RS, št. 22/12 – uradno prečiščeno besedilo, 88/15, 14/18 in 56/25) je Občinski svet Občine Renče-Vogrsko na ___. redni seji, dne ______ sprejel


S K L E P


1.
Za zagotovitev dodatnih prostih mest v obeh enotah Vrtca pri Osnovni šoli Lucijana Bratkoviča Bratuša se uporabijo manjše igralne površine na otroka, kot to določa 19. člen Pravilnika o normativih in minimalnih tehničnih pogojih za prostor in opremo vrtca.

2.
Sestavni del tega sklepa je seznam vseh prostorov obeh enot Vrtca pri Osnovni šoli Lucijana Bratkoviča Bratuša, iz katerega je razvidna dejanska notranja igralna površina na otroka.

Sklep velja za notranje igralne površine, ki ne izpolnjujejo predpisanih notranjih površin.

3.
Ta sklep prične veljati naslednji dan po objavi v Uradnih objavah v Občinskem listu, uporabljati pa se prične z dnem izdaje soglasja ministra, pristojnega za področje predšolske vzgoje.
		
								
Številka:								          Tarik Žigon
Bukovica,									  Župan
























